《千秋岁 为吴门袁生题霜哺篇册》
清代·宋琬

袁生至孝。乡国人争道。身既隐，亲将耄。鸳雏依膝下，瑞映金光草。

五十载慈颜，今日方成笑。

殊有超宗肖。骨相生来好。竹马戏，斑衣导。骅骝驰上苑，圭璧登天庙。

羡只羡重堂，百岁九熊教。

作者简介：宋琬（1614～1674）清初著名诗人，清八大诗家之一。字玉叔，号荔裳，汉族，莱阳（今属山东）人。顺治四年进士，授户部主事，累迁永平兵仆道、宁绍台道。族子因宿憾，诬其与闻逆谋，下狱三年。久之得白，流寓吴、越间，寻起四川按察使。琬诗入杜、韩之室，与施闰章齐名，有南施北宋之目，又与严沆、施闰章、丁澎等合称为燕台七子，著有《安雅堂集》及《二乡亭词》。